ROMÂNIA

JUDEŢUL TIMIŞ




                    AVIZAT,

MUNICIPIUL TIMIŞOARA



                 SECRETAR,

CONSILIUL LOCAL




            IOAN COJOCARI 

PROIECT DE HOTĂRÂRE

privind modificarea Documentaţiei tehnico-economice şi a cheltuielilor legate de proiect ce revin Municipiului Timişoara în cadrul proiectului „Modernizarea Parcului Rozelor” în vederea accesării fondurilor nerambursabile prin Programul Operaţional Regional 2007-2013 aferent Axei prioritare 1. - „Sprijinirea dezvoltării durabile a oraşelor-poli urbani de creştere”, Domeniul major de intervenţie 1.1. – „Planuri integrate de dezvoltare urbană”, Sub-domeniul: „Poli de creştere”
Având în vedere Referatul nr. SC 2011 – 6066/28.03.2011 al Primarului Municipiului Timişoara, domnul dr. ing. GHEORGHE CIUHANDU;

Având în vedere avizele Comisiei pentru studii, prognoze, economie, buget, finanţe, impozite şi taxe, Comisiei pentru dezvoltare urbanistică, amenajarea teritoriului şi patrimoniu, Comisiei pentru administrarea domeniului public şi privat, servicii publice şi comerţ, regii autonome, societăţi comerciale, Comisiei pentru administraţie locală, juridică, ordine publică, drepturile omului şi problemele minorităţilor, Comisiei pentru cultură, ştiinţă, învăţământ, sănătate, protecţie socială, turism, ecologie, sport şi culte, din cadrul Consiliului Local al Municipiului Timişoara;

În conformitate cu Ghidul Solicitantului aferent Axei prioritare 1. – „Sprijinirea dezvoltării durabile a oraşelor-poli urbani de creştere”, Domeniul major de intervenţie 1.1. – „Planuri integrate de dezvoltare urbană”, Sub-domeniul: „Poli de creştere”, din cadrul Programului Operaţional Regional 2007-2013;

Conform H.C.L. nr. 137/27.04.2010 de aprobare a Planului Integrat de Dezvoltare al Polului de Creştere Timişoara de către Consiliul Local al Municipiului Timişoara;

În conformitate cu Decizia Comitetului de Management pentru Coordonarea Instrumentelor Structurale (CMC) nr. 7/17.05.2010;

În baza H.G. nr. 28/2008 privind aprobarea conţinutului-cadru al documentaţiei tehnico-economice aferente investiţiilor publice pentru obiective de investiţii şi lucrări de intervenţie şi a Ordinului nr. 276/mai 2009 privind „modificarea şi completarea Instrucţiunilor de aplicare a unor prevederi din H.G. nr. 28/2008 privind aprobarea conţinutului-cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii, aprobate prin ordinul MDRT nr. 863/2008”;
În conformitate cu Ordinul comun nr. 3296/07.11.2008 al MDRT şi nr. 1294/07.10.2008 al M.E.F.;
Conform prevederilor Ordonanţei de Urgenţă a Guvernului nr. 64/2009 privind gestionarea financiară a instrumentelor structurale şi utilizarea acestora pentru obiectivul convergenţă şi a Ordinului M.F.P. nr. 2548/2009 pentru aprobarea Normelor metodologice de aplicare a prevederilor OUG nr. 64/2009;
În conformitate cu prevederile art. 36, alin. (2), litera b), alin. 4 litera d) din Legea administraţiei publice locale nr.215/2001;

În temeiul art. 45 din Legea administraţiei publice locale nr.215/2001;

Art.1.
Se modifică articolul 2 din HCL nr. 353 din 28.09.2010, în sensul înlocuirii Anexei la HCL 353/28.09.2010 cu Anexa care face parte integrantă din prezenta hotărâre, în ceea ce priveşte indicatorii tehnico-economici.

Art. 2.
Se modifică articolul 3 din HCL nr. 353/28.09.2010, articol care va avea urmîtorul conţinut:
„Art. 3. Se aprobă valoarea totală a proiectului în sumă de 5.634.131,55 Lei (inclusiv T.V.A), alocarea în bugetul local a sumelor reprezentând contribuţia Municipiului Timişoara la cheltuielile eligibile în sumă de 90.919,13 Lei (fără T.V.A), a cheltuielilor neeligibile şi conexe aferente proiectului în sumă de 7.680,00 Lei (fără T.V.A), a valorii T.V.A în sumă de 1.080.495,44 Lei, precum şi asigurarea valorii necesare implementării optime a proiectului, în condiţiile rambursării/decontărilor ulterioare;”
Art. 3. Celelalte prevederi ale HCL 353/28.09.2010 rămân nemodificate.
Art. 4.
Cu aducerea la îndeplinire a prezentei hotărâri se încredinţează Direcţia de Mediu - Serviciul Spaţii verzi şi Direcţia Economică din cadrul Primăriei Municipiului Timişoara.

Art.5.
Prezenta hotărâre se comunică:

· Instituţiei Prefectului - Judeţul Timiş;

· Primarului Municipiului Timişoara;

· Secretariatului Municipiului Timişoara;

· Serviciului Juridic;

· Direcţiei Economice;

· Direcţiei Tehnice;

· Instituţiei Arhitectului Şef;

· Direcţiei Patrimoniu;

· Direcţiei Dezvoltare;

· Direcţiei de Mediu

· Direcţiei Poliţia Locală;

· Serviciul Audit Public Intern;

· Biroul Managementul Calităţii 

· Compartimentul Control Intern;

· Serviciul Centrul de Consiliere pentru Cetăţeni;

· Mass – mediei locale.

Preşedinte de şedinţă,
Consilier

